“Real” futbolchisi Bundesligaga ko‘chib o‘tishi mumkin

“Vitess”da ijara asosida to‘p surib kelayotgan “Real Madrid” yarim himoyachisi Martin Edegor yozda faoliyatini Germaniya chempionatida davom ettirishi mumkin.

Germaniyaning “Bayer” klubi 20 yoshli norvegiyalikni “Real”dan ijaraga olmoqchi. Bundan tashqari futbolchiga ispan klublari ham qiziqish bildirmoqda.
Ma’lumot uchun, Edegor joriy mavsum barcha musobaqalarni hisoblaganda 37 ta uchrashuvda maydonga tushib, 11 ta gol urdi va 12 ta golga assistentlik qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!